google/wiki40b huggingface dataset:
EM på skøyter 1926, menn

EM på skøyter 1926, herrer ble avholdt på Stade de Mont Blanc i Chamonix, Frankrike den 23. til 24. januar 1926. Tittelforsvarer var østerrikeren Otto Polacsek, som i 1925 vant EM i Eisstadion Badrutts Park i St. Moritz, Sveits. Julius Skutnabb, Finland ble europamester ved å vinne 3 distanser.
Gjeldende verdensrekorder var 43,4 på 500 meter (Oscar Mathisen), 1 500 meter på 2.17,4 (Oscar Mathisen), på 5 000 meter på 8.26,5 (Harald Strøm) og 10 000 meter 17.22,6 (Oscar Mathisen).
Tidspoengene som vises i tabellen nedenfor ble ikke benyttet i rangeringen (utregningen ble først oppfunnet i 1928).
Zhacai

Zhacai (kinesisk: 榨菜, hanyu pinyin: Zhà cài, 'presset grønnsak' – Brassica juncea Coss. var. tsatsai Mao) er en brun sennep som er typisk for det kinesiske kjøkken i Sichuan. Den er en variant av sareptasennep. Den mest kjente versjonen kommer fra Fuling i Chongqing.
Zhacai produseres også annetsteds i Kina, for eksempel i Ningbo i Zhejiang, men også i Taiwan og Japan.
Produksjonen ligner den for koreanske syltede grønnsaker, kimchi. Den knølformede stammen presses, prepareres med salt, chilipepper og andre krydder og ligger deretter i et leirkar en tid. Det ferdige produktet strimles før servering og benyttes både i matretter (som i pekingsuppe) og som tilbehør til ris eller risvelling (zhou). Smak og konsistens kan nærmest sammenlignes med sylteagurk, uten sødme men i stedet med styrke av chilipepper.
Overliggende kamaksel

Enkel overliggende kamaksel

En motor med en enkel overliggende kamaksel har én kamaksel i topplokket. Akselen styrer både inntaks- og utblåsningsventilene. På eldre motorer var det vanlige med én enkelt underliggende kamaksling. Denne løftet ventilene ved hjelp av støtstenger.
KNM «Storm» (P961)

Leveranse og sertifisering

28. september 2003 ble kontrakten om bygging av Skjold-klassen underskrevet, og KNM «Storm» ble påbegynt en tid etter dette. Fartøyet ble sjøsatt 30. oktober 2006, og for tiden blir besetningen trent opp i våpensystemer, sikkerhet og så videre. Fartøyet skal så sjøtestes, før endelige sertifiseringer av fartøy og mannskap gjør fartøyet klart til overtagelse av Marinen tidlig i 2008, som det første seriefartøyet i Skjold-klassen.
MIZI Linux

MIZI Linux er en tidligere kommersiell Linuxdistribusjon som var basert på Red Hat Enterprise Linux, og som rettet seg mot næringslivet, skoleverket, kontor og hjemmebrukere.
Distribusjonen benyttet skrivebordsmiljøene GNOME, KDE og vindusbehandleren WMaker, og støttet datamaskinarkitekturen 32-biter x86
Første versjon ble lansert i 1998. Siste versjon var 2.0.4 som ble lansert 14. september 2002.
Petri skole

Petri skole er en nedlagt skole som lå ved Nytorget i Stavanger fra 1856 til 1935.
Skolens mest kjente lærere var stortingsrepresentantene Johan Gjøstein og Rasmus Tveteraas.
Skolen ble anlagt der Møbelmagasinet lå tidligere, og ble kjøpt i 1856. En ny bygning ble oppført i 1877. Politiet flyttet også inn i bygget etter brannen i Politikammeret i Hospitalgata 14. mars 1929. Etter et bystyrevedtak 2. juni 1935 ble skolen nedlagt, og politiet overtok.
I 2010 finner en Metropolis på denne eiendommen.
Wittlich

Historie

Det er funnet spor i området etter bosettinger fra tredje årtusen før Kristus. I romertiden var det en større romersk vikka i området, like ved sideelven Lieser til Mosel, omtrent der hvor motorveien i dag går i bro over elven.
Wittlich er første gangen nevnt i skriftlige kilder i et dokument fra 1065, og i 1300 fikk Wittlich byrettigheter av erkebiskop Diether von Nassau. Det er imidlertid blitt antatt at dette bare var en bekreftelse på de byrettighetene en antar at byen fikk allerede i 1291, og dette er bakgrunnen for at byen feiret sitt 700-årsjubileum i 1991.
I 1912 ble Tysklands første ungdomsfengsel bygget i Wittlich, som fortsatt er en del av fengselskomplekset Justizvollzugsanstalt Wittlich i byen.
Samuel von Pufendorf

Bakgrunn

Han studerte fra 1645 teologi i Leipzig, men slo snart over mot jusen, fra 1656 ved Friedrich-Schiller-Universität Jena. Her fokuserte han særlig på rettslærens etiske innhold. Etter et opphold i København gikk turen videre til Leiden og Heidelberg.

Akademisk løpebane

I Heidelberg fikk Pufendorf verdens første professorat i natur- og folkerett (jus naturae et gentium). Pufendorf fikk i 1668 et professorat ved Lunds universitet i Sverige, og fra 1677 hadde han stilling som kongelig historiograf i Stockholm. I disse årene forfattet han noen av sine filosofiske hovedverk. Han hadde også embetsoppgaver direkte under kongen. Fra 1688 var han kongelig historiograf i Berlin under Friedrich Wilhelm, kurfyrsten av Brandenburg. 
Pufendorf hører idehistorisk til de tenkerne som innledet opplysningstiden. For Pufendorf burde statssystemet bygge på visse naturlige lover – såkalt naturrett. 
Pufendorf var en etterfølger av den hollandske naturrettsfilosfen Hugo Grotius. Disse to var blant 1600-tallets fremste retts- og moralfilosofer, og ble oppfattet som talsmenn for universelle moralske og naturlige menneskerettigheter. Pufendorfs tenkning hadde i sin tur meget stor innflytelse på den skotske opplysningen og på Adam Smith.
Som Francis Hutcheson og Smith mente også Samuel von  Pufendorf at mennesket strebet etter sitt eget beste, men er avhengig av andre for å klare seg. Mennesket bør derfor være et sosialt vesen, og naturloven foreskriver hvordan mennesket skal opptre overfor andre i samfunnet. Sosiale og samfunnsbyggende handlinger er i overensstemmelse med naturloven, og den naturlige lov lar seg bare «genom förnuftets ljus utletas». Pufendorf mente at alle mennesker er i stand til å forstå naturloven, en tenking som Hutcheson også forfektet, og senere Adam Smith. Allerede Pufendorf mente at en rekke økonomiske relasjoner mellom mennesker burde følge naturens lov, slikt som kjøp, salg, lån, kollektiv finansiering, m.m.
Tippeligaen 2015

Bakgrunn

Allerede den 4. oktober i 26. serierunde kunne Molde juble for sitt tredje seriegull på fire sesonger etter å ha snudd kampen borte mot Viking. Odd var det laget som utfordret Molde lengst. Og hadde et godt grep om 2.-plassen med fire poeng ned til Rosenborg på 3.-plass forut de to siste rundene. I 29. serierunde møttes de to lagene til sølvkamp på Skagerak Arena. Rosenborg vant kampen 1-0 etter mål av Jørgen Skjelvik, og lå kun ett poeng bak Odd før siste serierunde. I siste serierunde fikk Rosenborg besøk av Strømsgodset som alt hadde sikret 4.-plass. Mens Odd dro til Molde for å sikre sølvet mot et Molde-lag som hadde feiret seriegull i over en måned. På Lerkendal tok Strømsgodset ledelsen etter 13 minutter ved Péter Kovács. Som med det ble den mestscorende utlendingen i Tippeligaens historie. Men etter en utligning av Mikael Dorsin var det status quo i sølvkampen til pause. I Molde scoret først Etzaz Hussain 1-0 etter 70 minutter. Og kun fem minutter senere la Daniel Chima Chukwu på til 2-0. Odd kunne likevel ta sølvmedaljene med hjem til Skien dersom Rosenborg ikke vant hjemme mot Strømsgodset. Men etter to mål av Mike Jensen og ett mål av Riku Riski, kunne Rosenborg feire sølv for andre år på rad.
Også i nedrykkstriden var det spenning til siste slutt. I nest siste serierunde møttes Brann og Sogndal til nedrykksduell på Brann stadion. Med tap ville Brann rykke ned fra Tippeligaen for første gang siden 1986. Men ledet an av tidligere Sogndal-spiller Azar Karadaş kunne derimot Bergenserne puste lettet ut for denne gang etter en 2-1 seier. Sandnes Ulf som hadde ligget under nedrykksstreken siden 12. juni ledet med 2 mål borte mot Start i det kampen gikk inn i overtid. Men to mål i overtiden av Start sendte Sandnes Ulf og tidligere Start-trener Tom Nordlie ned til 1. divisjon etter tre sesonger i Tippeligaen. I siste serierunde var det fremdeles spenning i nedrykkstriden. To poeng skilte Brann på kvalifisering og Sogndal på direkte nedrykk. Brann dro til Haugesund for å sikre kvalifisering. Mens Sogndal fikk besøk av Stabæk hjemme på Fosshaugane Campus. Brann tok en tidlig 2-0 ledelse i Haugesund. Og såg ut til å ha sikret kvalifiseringen. Men Haugesund reduserte før pause. Og etter 79 minutter utlignet Haugesund og bragte ny spenning i kampen. Bergenserne fikk derimot hjelp av Stabæk som vant 2-0 i Sogndal. Og på overtid sikret Andreas Vindheim en 3-2 seier for Brann. I kvalifiseringen møtte de Mjøndalen. Etter 4-1 sammenlagt kunne Mjøndalen feire Tippeligaspill for første gang siden 1992. Mens Brann rykket ned og må ta til takke med 1.divisjonsfotball for første gang siden 1986.

Tilskuertall runde for runde
Tel Dan

Dan (hebraisk: תל דן) er en by nevnt i Bibelen, beskrevet som den nordligste byen i kongedømmet Israel, tilhørende Dans stamme. Byen er lokalisert på en høyde i øvre Galilea i det nordlige Israel. Den er identifisert med tillegget tel kjent som Tel Dan («Dans høyde») eller Tel el-Qadi («Dommernes haug», på arabisk تل القاضي, noe som er bokstavelig oversettelse av det hebraiske navnet Tel Dan, hvor «Dan» betyr «dommer» (høvding) i Israel.
På dette arkeologiske stedet ble det i 1993 og 1994 funnet tre fragmenter av en kongelig stele, Tel Dan-stelen, skrevet på arameisk. Stelen dateres til siste halvdel av 800-tallet f.Kr. I stelens innskrift hevder en arameisk konge eller hærfører at han har slått «Davids hus». Noen tolker det som kongen av Jerusalem og kongen av Israel i krig. Dette kan være den eldste omtale av kong David som finnes utenfor Bibelen, og den eldste omtale av Israel fra en utenombibelsk kilde i Levanten.

Identifikasjon

Dan ble først identifisert av den amerikanske bibelforskeren Edward Robinson i 1838, og har siden blitt identifisert med det arkeologiske stedet Tel Dan hvor Dommernes bok 18:27-29 hevder var kjent som Lajisj før den ble erobret av Dans stamme, mens den i Josvas bok 19:47 ble kalt for Lesjem.
Japanske hunderaser

Historie

Seks av de sju japanske spisshundene tilhører de eldste hundene verden kjenner til. Man vet ikke nøyaktig når og hvordan de kom til de japanska øyene, men en teori er at de kom via folkevandringer fra Koreahalvøya for mer enn 2 000 år siden. At det finnes lignende hunder i Korea, eksempelvis koreansk jindo, miryanghund og pungsanhund, forsterker denne teorien som en mulig forklaring. Det indikerer også at de japanske hundene har en felles progenitor med de koreanske, selv om slektskapet dem i mellom fortsatt er uavklart. Man antar imidlertid at alle disse hundene nedstammer fra urhunder som levde for mellom 2 000 og 6 000 år siden i Asia. De japanske rasene har trolig fått sin endelig utformet først etter at de kom til Japan.
I Japan er det funnet 3 000 år gamle arkeologisk bevis for en hundetype som påminner sterkt om shiba (den minste av dem). Denne rasens manglende genetiske spredning (sammenlignet med de fem andre) indikerer også at dette er den eldste og mest opprinnelig av disse hundene. Det er også den eneste av de seks som ikke kan regnes til et bestemt område i Japan.
Jazzabit

Jazzabit er en nettradiostasjon som fram til 2015 var en radiostasjon i Oslo. Den ble etablert den 25. desember 2013. Radiostasjonen kringkaster en blanding av klassisk jazz mikset med nujazz og broken beats. DAB-sendingene opphørte 4. oktober 2015, og ble deretter kun kringkastet på Internett. Den 21. desember 2015 opplyste stasjonens nettside at sendingene kom til opphøre, og fra da sluttet sendingene fra nettstedet jazzabit.com.
I 2015 ble radiokanalen oppført på en oversikt The Telegraph hadde over de radiostasjonene avisen anså som de beste kanaler på internet. I september 2015 hadde Jazzabit like mange utenlandske lyttere, som norske, på web.. 
Fra 2016 sender nettradioen fra tunein.com og radio.pervii.com.
NM i mangekamp 1995

NM i mangekamp 1995 var en del av NM i friidrett 1995, og ble arrangert som et eget mesterskap på Ski stadion på Ski, 
10. og 11. juni av Ski IL.
Det ble konkurrert i tikamp for menn og sjukamp for kvinner.

Sjukamp

Ingen deltagere
Wilhelm Jürgensen

Liv og virke

I 1792 kom han til Lærdal som byggeleder for Kongeveien over Filefjell. Veiarbeide var den gang kongelige tiltak, og det var bare offiserer som hadde nødvendig ingeniørkompetanse for slike anlegg. Her ledet han utskrevne lærdøler og 50 vervede soldater på anlegget fra fjellovergangen og et stykke ned i Lærdal fram til 1793. Arbeidet øst for vannskillet ble ledet av Johan Jørgen Krohn, også han offiser.
Fra gammelt av hadde bøndene i Lærdal fritak fra militærtjeneste nettopp fordi det var pålagt dem stor arbeidsbyrde ved anlegg og vedlikehold av den viktige fjellovergangen. Dette var den eneste som var farbar med hjulkjøretøy i sommerhalvåret, og raskeste postvei mellom Christiania og Bergen. I 1801 ville kronprins Frederik gjøre en slutt på denne ordningen, men bøndene i Lærdal gjorde opprør.
Året etter ble løytnant Jürgensen beordret til Lærdal med 500 gevorbne soldater for å sette en stopp for revolten. Antakelig ble han satt til dette som en av de få i offiserskorpset som hadde lokal erfaring. Opprørslederne ble raskt arrestert og kom for retten. En av dem, Anders Olson Lysne ble henrettet året etter i Bergen. Jürgensen ble utnevnt til kaptein og sjef for Det Leirdalske lette Infanteri Compagnie.

Lederevne

Det må ha vært en stor utfordring å vende en opprørsk befolkning til å skulle gjøre militærtjeneste. Men Jürgensen må ha hatt store evner som leder, og satte seg raskt i respekt hos mannskapene. Han ble blant annet kjent for at han ikke var så nøye på å håndheve den militære straffeloven. Hadde en soldat gjort noe galt, tok han like godt et oppgjør på tørre never. Etter et par omganger med grisebank i all offentlighet, begynte selv de mest oppsetsige å moderere seg for den råsterke kapteinen.
I løpet av forbløffende kort tid greide Jürgensen å forme kompaniet til en eliteavdeling. Lærdølene utmerket seg flere ganger i kamp, blant annet i slaget ved Trangen i 1808. Jürgensen ledet avdelingen til 1811. Etter krigen ble Jürgensen utnevnt til major og ble tildelt Dannebrogordenen. Han sluttet i hæren og flyttet til Ringerike i 1818. Han og Lærdalske Compagnie er hedret med bauta ved Hole kirke.
Turistattraksjon

Turistattraksjon er steder, gjenstander og hendelser som har spesiell interesse for turister og som disse derfor oppsøker. Dette kan for eksempel være historiske steder, monumenter, dyreparker, muséer og kunstgallerier, byggverk (slott, skyskrapere, broer), nasjonalparker eller fornøyelsesparker. En turistattraksjon er typisk en stedbundet gjenstand eller hendelse, men kjente periodiske hendelser kan også ha egenskap av en turistattraksjon. Slike er for eksempel Eurovision Song Contest og Olympiske leker.
I nærheten av turistattraksjoner er det gjerne en høy konsentrasjon av servicetjenester rettet mot turistene slik som hoteller og andre overnattingssteder. Populære turistattraksjoner kan ha en positiv effekt på næringslivet i området, selv om turisme kan være svært sesongpreget. For eksempel vil det i mange typiske vintersportsområder slik som Beitostølen være liten aktivitet i sommerhalvåret, mens det omvendte gjelder for områder med sommeraktivitet slik som Hvaler kommune. Preikestolen i Forsand er et eksempel på et punktmål som er sterkt sesongpreget og tilnærmet utilgjengelig på vinteren, mens Bryggen i Bergen er et eksempel på et turistmål som er tilgjengelig hele året.
Det byr på problemer å lage en autoritativ oversikt over turistattraksjoner, ikke minst på et globalt nivå. En slik oversikt er «Verdensarven» (UNESCOs liste over verdens kultur- og naturarvsteder). Dette er en liste over natur- og kultursteder som har en særlig betydning for menneskeheten. Lista er ikke over turistattraksjoner, men en liste av områder som representerer unike kultur- eller naturhistorisk miljøer som forteller noe om jordens eller menneskenes historie. Det er UNESCO fører denne listen, og de stiller krav om at områdene skal vernes.
Mange turistattraksjoner gir besøkende en minneverdig opplevelse, og mange av dem er av en slik art at opplevelsen er gratis eller svært billig mens andre kan ha adgangsbegrensninger og høy pris. Fordi det gjerne er en stor tilstrømming av turister så kan slitasjen på severdighetene være stor, noe som forringer opplevelsen, eller adkomst kan være overpriset. Turiststrømmen kan også tiltrekke seg selgere av mat, suvenirer og lignende og dette kan også forringe opplevelsen. Når slikt tar overhånd så blir gjerne turistattraksjonene omtalt som «turistfeller».
NM i friidrett 1979

Norgesmesterskapet i friidrett 1979 bestod av flere arrangementer som i 1979 kåret norgesmestere i friidrettsøvelsene.
Hovedmesterskapet ble arrangert på Lovisenlund stadion i Larvik i perioden 10. til 12. august. 
Arrangør var Larvik TIF.
Kongepokalvinnere var Knut Hjeltnes og Grete Waitz. Grete Waitz vant sin 7. kongepokal på rad. 
Se også NM i mangekamp 1979.
Petteri Nummelin

Karriere

Nummelin startet sin profesjonelle karrière med TPS i den finske SM-ligaen. Etter tre sesonger, gikk Nummelin til det svenske laget Frölunda HC. Han flyttet deretter til Sveits etter to sesonger, for å spille for Sveits HC Davos. I 2000 NHL Entry Draft ble Petteri Nummelin, draftet av Columbus Blue Jackets som 133. valg. Han har senere spilt i Minnesota Wild, før han endte opp i HC Lugano.

Landslag

Nummelin representerte Finlands herrelandslag i OL 2006 i Torino. Nummelins far var ishockey karrière TPS legende Timo Nummelin.
Stiftelsen

Stiftelsen var en norsk visegruppe 1972–75 og 1979–82. Blant gruppens første medlemmer var senere leksikonredaktør Petter Henriksen, og i gruppens andre fase var Kari Bremnes medlem.
Stiftelsen ga ut to plater Kva hjelp det å syngje (Spellemannprisen 1974 i klassen gruppe) og Stiftelsens fristelser (1981). Gruppen deltok i norsk Melodi Grand Prix 1982.
Massachusetts' flagg

Massachusetts' flagg er hvitt med delstatens våpen i midten. Våpenskjoldet er blått og viser i gult en indianer av algonquin-folket samt en hvit stjerne i øvre hjørne. Skjoldet er omgitt av et bånd med mottoet Ense Petit Placidam, Sub Libertate Quietem ("med sverd søker vi fred, men fred bare i frihet"). Over skjoldet er delstatens hjelmtegn plassert, en hånd som holder et sverd. Flagget ble innført 6. mars 1915. Nåværende flagglovgivning er fra 3. juli 1971.
Massachusetts' flagg er basert på de faner delstatens militære tropper har ført siden 1787. Disse hadde våpenet på den ene siden og hånden med sverdet på den andre. I 1908 ble dette gjort til flagg for delstaten, men da ble baksiden prydet av et blått våpenskjold med et grønt grantre. Dette gjaldt formelt også fra flagget ble offisielt vedtatt i 1915 og fram til 1971.

Tidligere flagg og sjøfartsflagg

Det første flagget for Massachusetts ble innført 29. april 1776 og besto av et hvitt flagg med et grønt tre og påskriften appeal to heaven. Formelt var dette delstatens sjøfartsflagg fram til nytt delstatsflagg ble vedtatt, men det ble lite benyttet i tiden etter den amerikanske revolusjon. I 1971 ble flagget formelt gjeninnført som sjøfartsflagg for Massachusetts, men da uten mottoet.
Mobyson

Mobyson var en norsk mobiltelefontilbyder som leide kapasitet i NetComs mobilnett. Mobyson ble i 2006 kjøpt opp av svenske Onetwocom, og kundene ble senere overført til Onetwocoms datterselskap Talkmore. Talkmore ble i 2007 kjøpt opp av Telenor
Michael Rose

Militær karriere

Rose er utdannet ved Cheltenham College og studert ved University of Oxford og Sorbonne.
Han startet sin militære karriere i 1959 i Gloucestershire Regiment i reserven av Territorial Army, men skiftet i 1962 til Royal Air Force Volunteer Reserve. Rose ble i 1964 tilknyttet Coldstream Guards. Etter å ha gjennomgått stabsskole ble Rose i 1973 brigademajor for 16th Parachute Brigade. Fra 1979 til 1982 var han sjef for 22nd SAS Regiment. I denne tiden fikk han ansvar for å lede operasjonen mot den okkuperte iranske ambassaden i London i 1980. Under Falklandskrigen tjenestegjorde han som sjef for styrkene fra Special Forces, som var i felten under konflikten mot Argentina. Rose ble senere sjef for infanteriskolen og for Special Forces. Han studerte også ved Royal College of Defence Studies, for deretter å  holde territoriell kommando i Storbritannia. I tillegg til tjenesten på Falklandsøyene, har Rose i sin militære karriere tjenestegjort i Nord-Irland. Han har også vært stasjonert Midtøsten, Tyskland, Aden, Malaysia, i De arabiske gulfstater og Dhofar.
I 1994 ble Rose sjef for UNPROFOR, FNs styrke i Bosnia-Hercegovina. Etter å ha avsluttet tjenesten i Bosnia-Hercegovina 1995 fikk han igjen landkommando i Storbritannia, før han til 1997 gjorde tjeneste som generaladjutant og aide-de-camp for Storbritannias dronning. 
Etter endt tjeneste i det britiske forsvaret har Rose arbeidet som direktør i det private sikkerhetsfirmaet Control Risks Group. Han har også markert seg som motstander av statsminister Tony Blairs støtte til invasjonen av Irak i 2003.

Utmerkelser

Rose er tildelt en rekke utmerkelser. Han fikk i 1981 Queen's Gallantry Medal. I 1986 ble han utnevnt til kommandør av Order of the British Empire. Rose ble i 1994 utnevnt til Knight Commander av Order of the Bath og derved adlet. han har deretter rett til å føre tiltaleformen Sir foran sitt navn. I 1995 ble han tildelt Distinguished Service Order. Rose er kommandør av den franske Æreslegionen.
Han er også hedret med utnevnelse til Colonel of the Regiment for Coldstream Guards.
Masters og Johnson

Masters og Johnson forskningsteam var et samarbeide mellom William Masters og Virginia E. Johnson. De sto for banebrytende forskning på menneskelig seksualitet, diagnostisering og behandling av seksuelle lidelser og dysfunksjoner i årene fra 1957 til 1990-tallet.
Ungarns kvinnelandslag i håndball

Ungarns kvinnelandslag i håndball  er Ungarns landslag i håndball for kvinner. Laget gikk til topps under VM 1965 og  EM 2000. Ungarn har vunnet totalt 16 medaljer i OL-, VM- og EM-turneringer.
L'homme qui plantait des arbres

Handlingen

Historien begynner i året 1913, da fortelleren - som ung mann - drar ut på en ensom fottur gjennom Provence og inn i Alpene, hvor han nyter stillheten og den uberørte natur.
I en naken, øde dal, der det bare gror vill lavendel, uten spor av mennesker, bortsett fra noen forblåste ruiner, går han tom for vann. Fortelleren finner frem til en brønn, men det er ikke en dråpe vann i den. Heldigvis treffer han på den middelaldrende gjeteren Elzéard Bouffier, som gir ham mat og husly.
Fortelleren forlater hyrden og reiser hjem. Senere kjemper han i første verdenskrig. I 1920 vender han tilbake, såret og nedtrykt av krigen. Til hans overraskelse møter det ham alle slags unge trær i dalen. Små bekker risler nedover fra små dammer, som hyrden har laget høyere oppe i fjellet.  I dalens fred og skjønnhet kommer fortellerens seg fort og fortsetter å besøke Bouffier hvert år. Bouffier bestemmer seg for ikke lenger å ha sauer. Han er bekymret for, hvordan de påvirker hans unge trær. I stedet har han begynt som biavler.
Fortelleren besøkte Bouffier siste gang i 1945. I 1947 døde Bouffier på et hospits i Banon.

I andre medier

Den kanadiske kortfilmen The Man Who Planted Trees (1987) vant Oscar for beste animerte kortfilm i 1988.
En dukketeaterversjon hadde premiere i Edinburgh i 2006.